ບາຣ໌ບີ້ (ຮູບເງົາ)

***ບາຣ໌ບີ້*** () ເປັນຮູບເງົາແນວຕະຫຼົກຈິນຕະນາການສັນຊາດອາເມຣິກາທີ່ກຳລັງເຂົ້າສາຍ ກຳກັບໂດຍເກຣຕ້າ ເກີຣ໌ວິກ ຜູ້ຮ່ວນຂຽນບົດກັບໂນອາ ບອມແບກ ອີງຈາກຕຸກກະຕາແຟຊັນບາຣ໌ບີ້ໂດຍແມດເທລ ຮູບເງົາເລື່ອງນີ້ເປັນຮູບເງົາສະບັບຄົນສະແດງເລື່ອງທຳອິດຫຼັງຈາກທີ່ມີການເຮັດໜັງແຜ່ນຮູບເງົາຄອມພິວເຕີແອນິເມຊັນ ແລະ ໂທລະພາບຜ່ານສັນຍານຕໍ່ເນື່ອງຫຼາຍເລື່ອງ ຮູບເງົາເລື່ອງນີ້ນຳສະແດງໂດຍ ມາໂກຕ໌ ຣັອບບີ ແລະ ໄຣອັນ ກອສລິງ ໃນບົດບາຣ໌ບີ້ ແລະ ເຄນ ພ້ອມດ້ວຍນັກສະແດງສົມທົບຢ່າງຫຼວງຫຼາຍ.

ຮູບເງົາເລື່ອງນີ້ໄດ້ຮັບການປະກາດຕົວໃນເດືອນກັນຍາປີ 2009 ໂດຍຢູນິເວີແຊລ ພິກເຈີສ໌ ໂດຍມີລໍເຣນສ໌ ມາກ ອຳນວຍການສ້າງ ແຕ່ການພັດທະນາເລີ່ມຂຶ້ນໃນເດືອນກັນຍາປີ 2014 ເມື່ອໂຊນີ ພິກເຈີສ໌ໄດ້ຮັບລິຂະສີດ ຫຼັງຈາກການປ່ຽນຜູ້ຂຽນບົດ ແລະ ຜູ້ກຳກັບຫຼາຍຄັ້ງ ແລະ ການຄັດເລືອກນັກສະແດງຍິງສອງຄົນທີ່ແຕກຕ່າງກັນເພື່ອຮັບບົດນຳ ໂຊນີສູນເສຍລິຂະສິດ ແລະ ຕໍ່ມາກໍໂອນລິຂະສິດໃຫ້ກັບວໍເນີ ບຣາເທີສ໌ ພິກເຈີສ໌ໃນເດືອນຕຸລາປີ 2018 ໂດຍມີຣັອບບີຢູ່ລະຫວ່າງການເຈລະຈາເພື່ອສະແດງ ຣັອບບີໄດ້ຮັບການຄັດເລືອກໃນປີ 2019 ແລະ ຮັບໜ້າທີ່ເປັນຜູ້ອຳນວຍການສ້າງ (ພາຍໃຕ້ຊື່ບໍລິສັດລັກກີ ຊິບ ເອນເຕີເທນເມນ) ໂດຍໄດ້ຮັບເຄຣດິດໃນການຜະລິດຮ່ວມກັບເຮເດ ຟີມສ໌ ແລະ ແມດເທລ ຟີມສ໌ ເກີວິກໄດ້ຮັບການຢືນຢັນໃຫ້ເປັນຜູ້ກຳກັບ ແລະ ຜູ້ຂຽນບົດຮ່ວມກັບບອມແບກໃນປີ 2021 ກອສລິງ ແລະ ທີມນັກສະແດງທີ່ເຫຼືອມີການປະກາດໃນຊ່ວງຕົ້ນປີ 2022 ການຖ່າຍທຳສ່ວນໃຫຍ່ເກີດຂຶ້ນທີ່ວໍເນີ ບຣາເທີສ໌ ສະຕູດິໂອສ໌, ລີບສ໌ເດັນ ໃນປະເທດອັງກິດຕັ້ງແຕ່ເດືອນມີນາເຖິງກໍລະກົດປີ 2022 

*ບາຣ໌ບີ້* ມີກຳນົດສາຍໃນສະຫະລັດອາເມຣິກາວັນທີ 21 ກໍລະກົດ 2023 ໂດຍ ວໍເນີ ບຣາເທີສ໌ ພິກເຈີສ໌ ໃນ ປະເທດລາວ ວັນທີ 27 ກໍລະກົດ 2023 ຮູບເງົາໄດ້ຮັບຄຳວິຈານໃນແງ່ບວກ​ຢ່າງ​ລົ້ນ​ເຫຼືອ ໂດຍສະເພາະຢ່າງຍິ່ງງານສ້າງການຜະລິດ ການກຳກັບຂອງເກີຣ໌ວິກ ເພງປະກອບ ແລະ ການສະແດງຂອງນັກສະແດງ (ໂດຍສະເພາະຂອງຣັອບບີ , ກອສລິງ ແລະ ເຟີເຣຣາ)

## ນັກສະແດງ 
* ມາຣ໌ໂກ ຣັອບບີ ຮັບບົດ ບາຣ໌ບີ້ ຖືກເອີ້ນໃນໜັງວ່າ ບາຣ໌ບີ້ ຕົ້ນແບບ ໃນຕອນຈົບນາງເປັນມະນຸດ ແລະ ມີຊື່ວ່າ ບາຣ໌ບາຣາ ໂຣເບີດ
* ໄຣອັນ ກອສລິງ ຮັບບົດ ເຄນ ຕຸກກະຕາຊາຍຜູ້ທີ່ຮັກບາຣ໌ບີ້ຂ້າງດຽວ ແລະ ພ້ອມຈະພິສູດຕົນເອງໃຫ້ບາຣ໌ບີ້ໄດ້ເຫັນ
* ອາເມຣິກາ ເຟີເຣຣາ ຮັບບົດ ກລໍເລຍ ພະນັກງານບໍລິສັດແມດເທລ ຜູ້ທີ່ໄດ້ພົບບາຣ໌ບີ້ໃນໂລກຈິງ ແລະ ມີການເຊື່ອມໂຍງກັບນາງ
* ເຣຍ ເພີຣ໌ລແມນ ຮັບບົດ ຣູດ ແຮນເລີ ແມ່ເຖົ້າຜູ້ປຽບສະເໝືອນພຣະເຈົ້າຜູ້ສ້າງບາຣ໌ບີ້ ດັດແປງຈາກບຸກຄົນຈິງທີ່ປະດິດຕຸກກະຕາບາຣ໌ບີ້ໃນປີ 1959 ແລະ ເປັນປະທານຜູ້ຮ່ວມກໍ່ຕັ້ງບໍລິສັດແມດເທລ
* ວິລ ເຟີເຣລ ຮັບບົດ ປະທານບໍລິຫານບໍລິສັດແມດເທລ
* ອາຣີອານາ ກຣີນແບລດທ໌ ຮັບບົດ ຊາຊາ ລູກສາວຂອງກລໍເຣຍໄວ 14 ປີ ຜູ້ເຊິ່ງເຕີບໂຕ ແລະ ແຍກກັບແມ່ຂອງນາງ
** Genvieve Toussaint ຮັບບົດ ຊາຊາ ໄວ 6 ປີ
* ບາຣ໌ບີ້ໃນຮູບແບບຕ່າງໆ ຮັບບົດໂດຍ:
** ເຄດ ແມັກຄິນນອນ ຮັບບົດບາຣ໌ບີ້ພ້ຽນref>
** ອີຊາ ແຮ ຮັບບົດ ບາຣ໌ບີ້ປະທານາທິບໍດີ 
** ສະກັອດ ອີແວນ ຮັບບົດ ເຄນເບີສາມ 
** ຊູຕີ ແກດວາ ຮົບບົດ ເຄນເບີສີ່ຂອງບາຣ໌ບີ້ນັກຟີຊິກ
** ຈອນ ຊີນາ ຮັບບົດ ເຄນນາຍເງືອກຂອງບາຣ໌ບີ້ນາງເງືອກ
* ຄອນເນີ ສະວິນເດລສ໌ ຮັບບົດ ແອຣອນ ດິນກິນສ໌ ເດັກເຝິກງານຂອງບໍລິສັດແມດເທລ
* ໄມເຄິລ ເຊຣາ ຮັບບົດ ອັລລັນ ຕຸກກະຕາທີ່ບໍ່ໄດ້ຮັບຄວາມສົນໃຈຈາກເຫຼົ່າເຄນ ພຽງເພາະລາວບໍ່ແມ່ນເຄນ
* ເຈມີ ເດເມດຣູອູ ຮັບບົດ ໜຶ່ງໃນຜູ້ບໍລິຫານບໍລິສັດແມດເທລ
* ເອເມີຣັລ ເຟນເນລ ຮັບບົດ ມິດຈ໌
* ແອນ ຣອດທ໌ ຮັບບົດ ແມ່ເຖົ້າຜູ້ໄດ້ພົບກັບບາຣ໌ບີ້ທີ່ໂຮງຮຽນຂອງຊາຊາ
* Deb Hiett ຮັບບົດ ແພດຍິງທີ່ໄດ້ພົບກັບເຄນທີ່ໂຮງໝໍ
ຮ່ວມດ້ວຍ ໄຣອັນ ພຽຍສ໌ ວິນລຽສ ໃນບົດ ສາມີຂອງກລໍເລຍ ພໍ່ຂອງຊາຊາ ແລະ ມາຣິສາ ອາເບລລາ ໃນບົດທີ່ຍັງບໍ່ເປີດເຜີຍ

## ເພງປະກອບ 
; ໝາຍເຫດ

* "Barbie World" ປະກອບດ້ວຍແຊັບເບີ້ລຂອງ "Barbie Girl", ປະພັນໂດຍ Søren Rasted, Claus Norreen, René Dif ແລະ Lene Nystrøm, ຂັບຮ້ອງໂດຍ Aqua.
* "Speed Drive" ປະກອບດ້ວຍການຮຽບຮຽງໂດຍຂອງ "Mickey", ປະພັນໂດຍ Michael Chapman ແລະ Nicholas Chinn, ແລະ ຂັບຮ້ອງໂດຍ Toni Basil; ແລະ ປະກອບດ້ວຍການຮຽບຮຽງຂອງ"Cobrastyle",ປະພັນໂດຍ Klas Åhlund, Joakim Åhlund, Patrick Arve, Ewart Brown, Fabian Torsson, Troy Rami, Paul Rota, David Parker ແລະ Sylvia Robinson ແລະ ຂັບຮ້ອງໂດຍ Robyn; ທີ່ເປັນຕົ້ນສະບັບໂຄບເວີ "Cobrastyle", ຂັບຮ້ອງໂດຍ Teddybears ຮ່ວມກັບ Mad Cobra.
* "Barbie Dreams" ປະກອບດ້ວຍການຮຽບຮຽງຂອງ "Together Again", ປະພັນໂດຍ Janet Jackson, James Harris III, Terry Lewis ແລະ René Elizondo Jr. ແລະ ຂັບຮ້ອງໂດຍ Janet Jackson .

## ອ້າງອີງ 
ໝວດ:ຮູບເງົາໂດຍ ວໍເນີ ບຣາເທີສ໌ ພິກເຈີສ໌
ໝວດ:ຮູບເງົາທີ່ຖ່າຍທຳໃນສະຫະລາຊະອານາຈັກ
ໝວດ:ຮູບເງົາ ແລະ ໂທລະພາບມີມ
ໝວດ:ຮູບເງົາທີ່ອອກສາຍໃນປີ 2023

ໝວດ:ຮູບເງົາອາເມຣິກັນ